Eya, lennit mat : Reynald ha neo ket Raynald. Neo ket distro Raynald Denoueix da benn FC Naoned ha pa vefe dieub rak nachet en deus mont gant skipailh Roazhon nevez zo. Reynald Pedros an hini eo. Hemañ zo bet unan eus choarierien wellañ FC Naoned er bloavezhioù 90 : 152 grogad gant ar Ganaried,  22 bal hag un titl a gampion e 1995. Da choude e krogas an traoù da dreiñ da fall evitañ. 6 mizvezh e chomas e Marseille ha mont a reas kuit pen doa lakaet nemet 1 pal. Da Barma ez eas evit choari 4 chrogad en ur ober 9 mizvezh. E soñj a reas mont da Napoli neuze ha…3 chrogad a reas eno. Da vro-Chall e tistroas met ne cheñchas netra : 15 krogad e Lyon en ur bloavezh, 3 chrogad e Montpellier, 8 krogad e Toloza, 15 e Bastia. En holl, 41 krogad ha 3 fal e-korf 6 vloaz ! Nag un dipit evit ur choarier  donezonet bet 25 gwezh gant skipailh Frañs…E kreiz Frañs e voe (Nevers, CFA 2) a-raok ober e soñj distreiñ da Vreizh. Ya, met neo ket er chlub en deus stummet anezhañ. Er Baol-Skoubleg e vo adalek an distro-skol er….Rummad a Enor. 34 bloaz anezhañ en deus divizet kuitaat bed ar vell-droad a-vicher evit harpañ ur skipailh a zo en e benn unan eus e gamaladed eus ar Jonelière : Anthony Martins. Ne chell bezañ nemet gwellaet hor skipailh gant seurt choarierien emezañ. Marteze met un tamm tristik eo gwelet  Reynald Pedros echuiñ ganti er mod-se.